text: Esbjerg river faldefærdige bygninger ned
  13 oktober 2015 kl. 07.21
  Esbjerg Kommune er klar til at rive faldefærdige og skæmmende bygninger ned. Seks huse falder i kommunen.
  Seks faldefærdige bygninger bliver Esbjerg Kommune nu færre. Kommunen har nemlig indgået en nedrivningsaftale med ejerne af seks ejendomme, som bliver revet ned. Det bliver kommunen, som står for alt det praktiske i forbindelse med nedrivningerne.
  - Det har været et længere forløb, både at prioritere og udvælge ejendommene, men også at sikre, at alt går rigtigt til. Det er trods alt ikke hverdagskost, at kommunen nedriver folks private ejendom, siger formanden for Plan & Miljøudvalget John Snedker i en pressemeddelelse.
  Esbjerg Byråd traf den 21. september beslutning om at yde støtte til at rive de seks ejendomme ned. Esbjerg Kommune forventer, at nedrivningen starter torsdag den 15. oktober. Det er følgende ejendomme, der bliver revet ned:
  Aikevej 13, 6690 Gørding
  Vestergade 8, 6690 Gørding
  Hjortlundvej 135-137, 6760 Ribe
  Kravnsøvej 4, 6710 Esbjerg V
  Vester Kravnsøvej 3, 6710 Esbjerg V
  Stampemøllevej 42, 6760 Ribe
  